**Ministru kabineta noteikumu projekta „Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| 1. **Tiesību akta projekta izstrādes nepieciešamība** | |
| 1. Pamatojums | Ministru kabineta (turpmāk – MK) noteikumu projekts **„Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi”** (turpmāk – MK noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 1.aprīlī Eiropas Savienības fondu uzraudzības komiteja ar lēmumu Nr.L-2016/20 “Par darbības programmas “Izaugsme un nodarbinātība” grozījumu apstiprināšanu” ir apstiprinājusi grozījumus darbības programmā “Izaugsme un nodarbinātība”. Ar šiem grozījumiem, tostarp, ir grozīts darbības programmas “Izaugsme un nodarbinātība” 3.2.1.specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” Eiropas Reģionālā attīstības fonda kopējais iznākuma rādītājs ID i.3.2.1.dk (CO07) – “privātais finansējums, kas piesaistīts publiskajam finansējumam (ne grantiem)” uz “privātais finansējums, kas piesaistīts publiskajam finansējumam, kas ir granti”.  Spēkā esošajos Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” (turpmāk – MK noteikumi Nr.678) 6.4.apakšpunktā un 8.5.apakšpunktā ir noteikts līdz 2018.gada 31.decembrim un līdz 2023.gada 31.decembrim 3.2.1.2.pasākuma ietvaros sasniedzamais iznākuma rādītājs – privātais finansējums, kas piesaistīts publiskajam finansējumam (ne grantiem). Līdz ar to, ir nepieciešams MK noteikumu Nr.678 6.4.apakšpunktu un 8.5.apakšpunktu precizēt atbilstoši darbības programmas “Izaugsme un nodarbinātība” augstāk minētajiem grozījumiem.  2015.gada 17.decembrī tika pieņemti Grozījumi Tūrisma likumā, kuri stājās spēkā 2016.gada 1.februārī, ar kuriem Tūrisma attīstības valsts aģentūra (turpmāk – TAVA) tika pievienota Latvijas Investīciju un attīstības aģentūrai (turpmāk – LIAA). Ar TAVA pievienošanu LIAA, tai tika nodotas Tūrisma likumā noteiktās tūrisma funkcijas un atbildība par tūrisma nozari. Vienlaicīgi ar Grozījumiem Tūrisma likumā tika grozīti arī Ministru kabineta 2012. gada 11. decembra noteikumi Nr. 857 "Latvijas Investīciju un attīstības aģentūras nolikums", tostarp, tika papildināts ar jaunu 8¹.punktu, kurš nosaka, ka ekonomikas ministrs izveido iestādes tūrisma konsultatīvo padomi (turpmāk - padome). Padomes sastāvā iekļauj valsts, pašvaldību un nevalstisko organizāciju pilnvarotas personas un speciālistus tūrisma un mārketinga jomā.  MK noteikumi Nr.678 tika pieņemti 2015.gada 1.decembrī un stājās spēkā 2015.gada 5.decembrī. MK noteikumu Nr.678 21.3.apakšpunktā minēts, ka dalībnieku atlasi nacionālajam stendam veic sadarbībā ar Tūrisma attīstības aģentūras konsultatīvo padomi. Pamatojoties uz iepriekš teikto, ir nepieciešams MK noteikumu Nr.678 21.3.apakšpunktā minēto Tūrisma attīstības aģentūras konsultatīvo padomi aizstāt ar LIAA tūrisma konsultatīvo padomi.  Vienlaikus ar augstāk minētajiem grozījumiem, ir nepieciešami tehniski precizējumi MK noteikumu Nr.678 41.5.apakšpunktā un 42.punktā. Tādējādi precizējot 41.5.apakšpunktā minētās attiecināmās izmaksas, lai nepārprotami būtu saprotams, kādas izmaksas ir attiecināmas – tostarp, izmaksas, kas saistītas ar informācijas ievietošanu ārvalstu specializēto tūrisma veicināšanas pasākumu izdevumā. MK noteikumu Nr.678 42.punktā ir nepieciešams precizēt atsauci no 14.3.apakšpunkta uz 18.3.apakšpunktu, kurš nosaka atbalstāmās darbības, uz kurām 42.punktā ir attiecināmas atbilstošās izmaksas. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” esošo mērķa grupu - komersantus, kooperatīvās sabiedrības (tai skaitā lauksaimniecības pakalpojumu kooperatīvā sabiedrība vai atbilstīga lauksaimniecības pakalpojumu kooperatīvā sabiedrība), zemnieku vai zvejnieku saimniecības, individuālos uzņēmumus, biedrības, nodibinājumi, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 1.pielikumu (Eiropas Savienības Oficiālais Vēstnesis, 2014. gada 26. jūnijs, Nr. L 187) un ostu pārvaldes, pašvaldības, plānošanas reģionus (projektos, kas neietver saimnieciskas darbības). |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās interneta tīmekļa vietnē publicē informācija par MK noteikumu projektu un par tā virzību. |
| 2. | Sabiedrības līdzdalība projekta izstrādē | Informācija par MK noteikumu projektu publicēta Ekonomikas ministrijas tīmekļa vietnē sadaļā “Normatīvo aktu projekti”: [https://www.em.gov.lv/lv/es\_fondi/normativo\_aktu\_projekti/mazo\_ un\_videjo\_komersantu\_konkuretspejas\_veicinasana/](https://www.em.gov.lv/lv/es_fondi/normativo_aktu_projekti/mazo_un_videjo_komersantu_konkuretspejas_veicinasana/) |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildē ir iesaistīta Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Anotācijas III., IV. un V.sadaļa - projekts šīs jomas neskar.**

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

14.09.2016 08:52

823

L.Jenerte

Tel.: 67013059

e-pasts: [Liene.Jenerte@em.gov.lv](mailto:Liene.Jenerte@em.gov.lv)